CELEX: 52005PC0635
Language: da
Date: 2005-12-07
Title: Forslag til Rådets beslutning om ændring af beslutning 98/161/EF, 2004/228/EF og 2004/295/EF om forlængelse af foranstaltninger til bekæmpelse af momssvig i affaldssektoren

Vigtig juridisk meddelelse

|

52005PC0635

Forslag til Rådets beslutning om ændring af beslutning 98/161/EF, 2004/228/EF og 2004/295/EF om forlængelse af foranstaltninger til bekæmpelse af momssvig i affaldssektoren  /* KOM/2005/0635 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 7.12.2005KOM(2005)635 endeligForslag tilRÅDETS BESLUTNINGom ændring af beslutning 98/161/EF, 2004/228/EF og 2004/295/EF om forlængelse af foranstaltninger til bekæmpelse af momssvig i affaldssektoren(forelagt af Kommissionen)BEGRUNDELSEBAGGRUNDEN FOR FORSLAGET |110 | Begrundelse og formål I henhold til artikel 27, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag, kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen eller for at undgå visse former for svig eller unddragelse. Ved breve registreret i Kommissionens Generalsekretariat henholdsvis den 3. august 2005, den 25. oktober 2005 og den 26. september 2005 har Spanien, Nederlandene og Italien anmodet om bemyndigelse til at forlænge visse foranstaltninger, der fraviger enten artikel 21, artikel 2 eller artikel 28a, stk. 1, i direktiv 77/388/EØF. I overensstemmelse med artikel 27, stk. 2, i dette direktiv underrettede Kommissionen ved breve af den 6. september 2005, den 26. oktober 2005 og den 24. oktober 2005 de øvrige medlemsstater om disse anmodninger. Ved breve dateret henholdsvis den 7. september 2005, den 27. oktober 2005 og den 25. oktober 2005 underrettede Kommissionen Spanien, Nederlandene og Italien om, at den rådede over af alle de oplysninger, som den fandt nødvendige for at kunne vurdere anmodningen. |for | Generel baggrund Alle de pågældende medlemsstater har tidligere haft problemer med afgiftstab i affalds- og genbrugssektoren. Det hyppigste misbrug består i, at mindre affaldsvirksomheder undlader at betale den fakturerede moms til skattemyndighederne, hvorefter de forsvinder uden at efterlade noget spor. Modtageren får overdraget en gyldig faktura, som giver ret til momsfradrag, hvorimod den udgående moms aldrig bliver betalt. Disse problemer har ført til forskellige fravigelser under hensyntagen til de pågældende medlemsstaters strategier og behov. Spanien og Italien har efter anmodning fået bemyndigelse til at anvende særlige foranstaltninger, der fraviger artikel 21, indtil senest den 31. december 2005, mens Nederlandene har fået bemyndigelse til at anvende særlige foranstaltninger, som fraviger artikel 2 og artikel 28a, stk. 1, indtil samme dato. For at tage højde for, at der vil blive indført en særlig momsordning for affaldssektoren som en ændring til sjette momsdirektiv, er der i de eksisterende beslutninger fastsat en tidsgrænse for bemyndigelsen. Da de berørte medlemsstater mener, at de pågældende foranstaltninger er effektive og fortsat bør bibeholdes, anmoder de om en forlængelse af deres respektive bemyndigelser. Skønt anvendelsen af omvendt betalingspligt er foreslået som en mulighed indenfor sjette momsdirektiv som led i Kommissionens forslag (KOM(2005) 89) til rationalisering af fravigelser i henhold til artikel 27, er det imidlertid ingenlunde sikkert, at der vil være opnået enighed om forslaget inden den 31. december 2005. De eksisterende foranstaltninger bør derfor forlænges for at sikre kontinuiteten i deres retsgrundlag. Det er fastsat som en generel regel i artikel 21, stk. 1, litra a), i direktiv 77/388/EØF, at merværdiafgiften normalt påhviler den afgiftspligtige person, som foretager levering af goder eller tjenesteydelser. Spanien og Italien ønsker imidlertid fortsat at anvende en reverse charge-mekanisme, som fraviger denne regel ved at gøre den afgiftspligtige modtager af leveringer af goder eller tjenesteydelser ansvarlig for betaling af momsen. For så vidt angår markedet for affald og genbrug vil foranstaltningen bidrage til at forenkle anvendelsen af momsen og sikre momsindtægterne, idet de vil blive betalt af den person, som kan fratrække den fakturerede moms, i stedet for af en leverandør, der har tendens til at forsvinde. Selv om leveringer i den pågældende sektor normalt er omfattet af normalsatsen, ønsker Nederlandene at bibeholde den gældende fravigelse fra artikel 2 og artikel 28a, stk. 1, som tillader momsfritagelse, når visse supplerende betingelser er opfyldt, for levering og erhvervelse inden for Fællesskabet af genvundne materialer og affald. |130 | Gældende bestemmelser på det område, som forslaget vedrører Frankrig og Grækenland anvender fravigelser, der ligner de nederlandske, idet de giver mulighed for at indrømme momsfritagelse under visse omstændigheder for transaktioner, der vedrører nyt industriaffald og genbrugsmaterialer. |141 | Overensstemmelse med andre EU-politikker og -mål Ikke relevant. |HØRING AF INTERESSEDE PARTER OG KONSEKVENSANALYSE |Høring af interesserede parter |219 | Ikke relevant. |Ekspertbistand |229 | Der har ikke været behov for ekspertbistand. |230 | Konsekvensanalyse Formålet med den foreslåede beslutning er at bibeholde fravigelser, der forenkler momsopkrævningsproceduren og bidrager til at bekæmpe momssvig eller -unddragelse. Da fravigelsen kun har et snævert anvendelsesområde, og den foreslåede beslutning blot forlænger eksisterende fravigelser, vil virkningen i alle tilfælde være begrænset. |FORSLAGETS RETLIGE ASPEKTER |305 | Resumé af forslaget Beslutning om fornyelse af de bemyndigelser, der er givet Nederlandene til at anvende momsfritagelse, og som er givet Italien og Spanien til at anvende omvendt betalingspligt indtil den 31. december 2005 for leveringer inden for affaldssektoren. |310 | Retsgrundlag Artikel 27, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag. |329 | Subsidiaritetsprincippet Forslaget hører under Fællesskabets enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende grunde: |331 | Beslutningen giver bemyndigelse til en række medlemsstater på deres egen anmodning og udgør ikke en forpligtelse. |332 | I betragtning af fravigelsernes begrænsede anvendelsesområde står de særlige foranstaltninger i rimeligt forhold til de tilstræbte mål. |Reguleringsmiddel/-form |341 | Foreslået retsakt: beslutning |342 | Andre midler vil ikke være hensigtsmæssige af følgende grund(e): I henhold til artikel 27 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter kan de fælles momsregler kun fraviges, hvis Rådet på forslag af Kommissionen træffer enstemmig afgørelse herom. En rådsbeslutning er det eneste egnede reguleringsmiddel, da den kan rettes til de enkelte medlemsstater. |BUDGETMÆSSIGE KONSEKVENSER |409 | Forslaget har ingen virkning på Fællesskabets budget. |YDERLIGERE OPLYSNINGER |Fornyet gennemgang/revision/udløbsklausul |533 | Forslaget indeholder en udløbsklausul. |570 | Nærmere redegørelse for forslagets enkelte kapitler og/eller artikler. Forslaget ændrer kun udløbsdatoen for de enkelte beslutninger. På grund af formuleringen af de eksisterende fravigelser medfører dette, at fravigelsen i hvert enkelt tilfælde bemyndiges, indtil det såkaldte rationaliseringsdirektiv (det nuværende forslag KOM(2005) 89), som omfatter en særlig momsordning for affaldssektoren, træder i kraft, dog senest til den 31. december 2009. Den foreslåede ordning vil tillade alle medlemsstater at anvende reverse charge for visse typer leveringer, herunder affald, efter samråd med Momsudvalget (nedsat ved artikel 29 i direktiv 77/388/EØF). Den særlige ordning vil som sådan blive en mulighed under det 6. momsdirektiv. |1.  Forslag tilRÅDETS BESLUTNINGom ændring af beslutning 98/161/EF, 2004/228/EF og 2004/295/EF om forlængelse af foranstaltninger til bekæmpelse af momssvig i affaldssektoren(Kun den nederlandske, den spanske og den italienske udgave er autentiske)RÅDET FOR DEN EUROPÆISKE UNION HARunder henvisning til Rådets direktiv (77/388/EØF) af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag[1], særlig artikel 27,under henvisning til forslag fra Kommissionen[2], ogud fra følgende betragtninger:(1) I henhold til artikel 27, stk. 1, i direktiv 77/388/EØF kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen eller for at undgå visse former for svig eller unddragelse.(2) Ved brev registreret i Kommissionens Generalsekretariat den 25. oktober 2005 har Nederlandene anmodet om en forlængelse af beslutning 98/161/EF af 16. februar 1998 om bemyndigelse af Kongeriget Nederlandene til at indføre en foranstaltning, der fraviger bestemmelserne i artikel 2 og artikel 28a, stk. 1, i sjette direktiv 77/388/EØF om harmonisering af medlemsstaternes lovgivning om omsætningsafgifter[3].(3) Ved brev registreret i Kommissionens Generalsekretariat den 3. august 2005 har Spanien anmodet om en forlængelse af Rådets beslutning 2004/228/EF af 26. februar 2004 om bemyndigelse af Spanien til at anvende en foranstaltning, der fraviger artikel 21 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter[4].(4) Ved brev registreret i Kommissionens Generalsekretariat den 26. september 2005 har Italien anmodet om en forlængelse af Rådets beslutning 2004/295/EF af 22. marts 2004 om bemyndigelse af Italien til at anvende en foranstaltning, der fraviger artikel 21 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter[5].(5) I overensstemmelse med artikel 27, stk. 2, i direktiv 77/388/EØF underrettede Kommissionen de øvrige medlemsstater om disse anmodninger. Ved breve dateret henholdsvis den 27. oktober 2005, den 7. september 2005 og den 25. oktober 2005 underrettede Kommissionen Nederlandene, Spanien og Italien om, at den rådede over alle de oplysninger, som den fandt nødvendige for at kunne vurdere anmodningen.(6) Ved beslutning 98/161/EF fik Nederlandene bemyndigelse til indtil den 31. december 1999 at indføre særlige foranstaltninger med henblik på at undgå momssvig i forbindelse med levering og erhvervelse inden for Fællesskabet af genvundne materialer og affald. Ved beslutning 2000/435/EF[6] blev udløbsdatoen for beslutning 98/161/EF ændret til den 31. december 2003. Den blev efterfulgt af beslutning 2004/514/EF[7], som yderligere forlængede den bemyndigelse, der var givet ved beslutning 98/161/EF, indtil den dato, hvor en særlig momsordning for affaldsgenbrugssektoren trådte i kraft, dog senest til den 31. december 2005.(7) Ved beslutning 2004/228/EF fik Spanien bemyndigelse til at anvende en foranstaltning med henblik på at forhindre momssvig i affaldsgenbrugssektoren. Beslutningen udløber på den dato, hvor en særlig momsordning for affaldsgenbrugssektoren træder i kraft, dog senest den 31. december 2005.(8) Ved beslutning 2004/295/EF fik Italien bemyndigelse til at anvende en foranstaltning for at forhindre momssvig i affaldsgenbrugssektoren. Beslutningen udløber på den dato, hvor en særlig momsordning for affaldsgenbrugssektoren træder i kraft, dog senest den 31. december 2005.(9) Foranstaltningerne står i rimeligt forhold til de tilstræbte mål, da de kun skal anvendes ved specifikke leveringer med stor risiko for momssvig.(10) De retlige og faktiske omstændigheder, der lå til grund for anvendelsen af de pågældende særlige foranstaltninger, er uændrede og gør sig stadig gældende. Den 16. marts 2005 forelagde Kommissionen et forslag til Rådets direktiv om ændring af direktiv 77/388/EØF med hensyn til visse foranstaltninger, der skal forenkle momsopkrævningen og hjælpe med til at bekæmpe svig og unddragelse, og om ophævelse af visse beslutninger om at tillade fravigelser[8]. Det foreslåede direktiv vil, hvis det bliver vedtaget, bemyndige medlemsstaterne til at udpege modtageren af visse varer og tjenesteydelser i affaldssektoren som den person, der skal betale afgiften.(11) Det er derfor nødvendigt at forlænge anvendelsen af beslutning 98/161/EF, 2004/228/EF og 2004/295/EF indtil den dato, hvor en særlig momsordning for affaldsgenbrugssektoren træder i kraft, som en ændring til direktiv 77/388/EØF, dog senest til den 31. december 2009.(12) Forlængelsen af disse fravigelser har ingen negative virkninger for Fællesskabets egne momsindtægter og har heller ingen indvirkning på størrelsen af det skyldige momsbeløb i det endelige forbrugsled -VEDTAGET FØLGENDE BESLUTNING:Artikel 1I artikel 1 i beslutning 98/161/EF ændres “den 31. december 2005” til “den 31. december 2009”.Artikel 2I artikel 3 i beslutning 2004/228/EF ændres “den 31. december 2005” til “den 31. december 2009”.Artikel 3I artikel 3 i beslutning 2004/295/EF ændres “den 31. december 2005” til “den 31. december 2009”.Artikel 4Denne beslutning er rettet til Kongeriget Nederlandene, Kongeriget Spanien og Den Italienske Republik.Udfærdiget i Bruxelles, denPå Rådets vegneFormand [1] EFT L 145 af 13.6.1977, s. 1. Senest ændret ved direktiv 2004/66/EF (EUT L 168 af 1.5.2004, s. 35).[2] EUT C […] af […], s. […].[3] EFT L 53 af 24.2.1998, s. 19. Senest ændret ved beslutning 2004/514/EF (EUT L 219 af 19.6.2004, s. 11).[4] EUT L 70 af 9.3.2004, s. 37.[5] EUT L 97 af 1.4.2004, s. 63.[6] EFT L 172 af 12.7.2000, s. 24.[7] EUT L 219 af 19.6.2004, s. 11.[8] KOM(2005) 89.